Diari Oficial de la Generalitat Valenciana


Sumari del DOGV 8757, del 09-03-2020 (2020/1654)

Informació pública de l'aprovació de l'informe ambiental i territorial estratègic de la proposta de Pla especial Cases de Bàrcena.
----------------------------------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1654


Data del document
:   19-02-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la proposta de Pla especial Cases de Bàrcena. [2020/1654]  
La Junta de Govern Local de l'Ajuntament de València, en la sessió celebrada el 14 de febrer de 2020, va adoptar l'acord que en la part dispositiva diu el següent:  
«Primer. Aprovar el document de síntesi del procés de participació ciutadana habilitat per l'ajuntament amb caràcter previ a l'elaboració del Pla especial de Cases de Bàrcena, adaptant el document d'estudis previs al resultat de la valoració i anàlisi de la viabilitat de les propostes que han sorgit del procés de participació ciutadana, en els termes que recull l'esmentat document de síntesi.  
  
Segon. Concloure que la proposta del Pla especial de Cases de Bàrcena no té efectes significatius sobre el medi ambient d'acord amb els criteris establits en l'annex VIII de la LOTUP.  
Tercer. Resoldre favorablement l'avaluació ambiental i territorial estratègica pel procediment simplificat de la proposta del Pla especial de Cases de Bàrcena, i designar com a alternativa més idònia mediambientalment en aquesta actuació l'alternativa 1 descrita en el fonament de dret cinqué de l'Informe ambiental, tenint en compte en la versió preliminar del pla les consideracions establides en el fonament de dret seté d'aquest informe.  
Quart. Donar compte del contingut de la resolució de l'Informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació, incloent-hi l'informe en la documentació de l'instrument de planejament urbanístic, identificant com a públic interessat a l'Associació de Veïns de Cases de Bàrcena i l'Associació d'Ames de casa, i a F. Pomares Olmos i uns altres.  
Cinqué. Ordenar la publicació de la resolució de l'Informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'art. 51.7 de la LOTUP.  
Sisé. La resolució de l'Informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, procedisquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en Dret.  
Seté. La resolució de l'Informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el DOGV, no s'haguera procedit a l'aprovació del pla en el termini màxim de quatre anys des de la publicació. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 19 de febrer de 2020.- El secretari: Manuel Latorre Hernández.